Afrički kup nacija 1963.
Afrički kup nacija 1963. je bilo četvrto kontinentalno nogometno takmičenje Afrike. Prvenstvo se odigralo u Gani od 24. novembra do 1. decembra 1963. godine. Na turniru je učestvovalo šest ekipa. Na kraju prvenstva Gana je prvi put u svojoj historiji osvojila šampionsku titulu. Drugo mjesto je osvojio Sudan a treće Ujedinjena Arapska Republika. Hassan El-Shazly, reprezentativac Ujedinjene Arapske Republike je bio najbolji strijelac prvenstva sa šest postignutih golova.